title: Vykonávacie nariadenie Komisie (EÚ) 2018/1003 zo 16. júla 2018, ktorým sa mení vykonávacie nariadenie (EÚ) 2017/1152 s cieľom objasniť a zjednodušiť korelačný postup a prispôsobiť ho zmenám nariadenia (EÚ) 2017/1151 (Text s významom pre EHP)

text:
               17.7.2018

               SK

               Úradný vestník Európskej únie

               L 180/16

         VYKONÁVACIE NARIADENIE KOMISIE (EÚ) 2018/1003
   zo 16. júla 2018,
   ktorým sa mení vykonávacie nariadenie (EÚ) 2017/1152 s cieľom objasniť a zjednodušiť korelačný postup a prispôsobiť ho zmenám nariadenia (EÚ) 2017/1151
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 510/2011 z 11. mája 2011, ktorým sa stanovujú emisné normy pre nové ľahké úžitkové vozidlá ako súčasť integrovaného prístupu Únie na zníženie emisií CO2 z ľahkých vozidiel (1), a najmä na jeho článok 13 ods. 6 tretí pododsek,
   keďže:

               (1)

               Na základe skúseností s vykonávaním nariadenia Komisie (EÚ) 2017/1151 (2) a vykonávacieho nariadenia Komisie (EÚ) 2017/1152 (3) je zjavné, že určité prvky druhého z uvedených nariadení by sa mali zmeniť.

               (2)

               Treba doplniť existujúcu metódu na určenie koncových bodov interpolačnej priamky používanej na výpočet hodnoty emisií CO2 jednotlivých (konkrétnych) vozidiel podľa NEDC. Tieto koncové body, ktoré predstavujú skúšobné vozidlo s najvyššími hodnotami emisií CO2 a skúšobné vozidlo s najnižšími hodnotami, by sa mali vymedziť tak, aby rozdiel medzi dvoma skúšobnými vozidlami s najvyššími a najnižšími hodnotami bol najmenej 5 g CO2/km.

               (3)

               Táto zmena by mala bezodkladne nadobudnúť účinnosť, aby sa zabránilo určovaniu hodnôt emisií CO2 jednotlivých vozidiel na základe interpolačných priamok, ktoré nezohľadňujú minimálny rozdiel.

               (4)

               Ak sa na účely typového schválenia podľa nariadenia (EÚ) 2017/1151 používajú rady matíc cestného zaťaženia, výpočet hodnoty emisií CO2 jednotlivých vozidiel patriacich do toho istého radu podľa NEDC by sa mal zjednodušiť odvodením koeficientov cestného zaťaženia na výpočet hodnoty CO2 podľa NEDC z koeficientov cestného (jazdného) zaťaženia jednotlivých vozidiel v zmysle nariadenia (EÚ) 2017/1151.

               (5)

               Pokiaľ ide o nedokončené vozidlá N1, pri určovaní koeficientov cestného zaťaženia, ktoré sa majú použiť ako vstupné údaje pre korelačný nástroj, by sa mala zohľadniť zmena prílohy XII k nariadeniu (EÚ) 2017/1151.

               (6)

               S cieľom zabezpečiť spoľahlivý výsledok korelácie je vhodné doplniť počet valcov ako vstupný údaj pre korelačný nástroj.

               (7)

               Táto príležitosť by sa mala využiť aj na opravu niektorých redakčných chýb v texte.

               (8)

               Opatrenia stanovené v tomto nariadení sú v súlade so stanoviskom Výboru pre zmenu klímy,

         PRIJALA TOTO NARIADENIE:
   Článok 1
   Príloha I k vykonávaciemu nariadeniu (EÚ) 2017/1152 sa mení v súlade s prílohou k tomuto nariadeniu.
   Článok 2
   Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli, 16. júla 2018

            Za Komisiu

            predseda

         Jean-Claude JUNCKER

      (1)  Ú. v. EÚ L 145, 31.5.2011, s. 1.

      (2)  Nariadenie Komisie (EÚ) 2017/1151 z 1. júna 2017, ktorým sa dopĺňa nariadenie Európskeho parlamentu a Rady (ES) č. 715/2007 o typovom schvaľovaní motorových vozidiel so zreteľom na emisie ľahkých osobných a úžitkových vozidiel (Euro 5 a Euro 6) a o prístupe k informáciám o opravách a údržbe vozidiel, ktorým sa mení smernica Európskeho parlamentu a Rady 2007/46/ES, nariadenie Komisie (ES) č. 692/2008 a nariadenie Komisie (EÚ) č. 1230/2012 a ktorým sa zrušuje nariadenie (ES) č. 692/2008 (Ú. v. EÚ L 175, 7.7.2017, s. 1).

      (3)  Vykonávacie nariadenie Komisie (EÚ) 2017/1152 z 2. júna 2017, ktorým sa stanovuje metodika určovania korelačných parametrov potrebných na zohľadnenie zmien v regulačnom skúšobnom postupe, pokiaľ ide o ľahké úžitkové vozidlá a mení vykonávacie nariadenie (EÚ) č. 293/2012 (Ú. v. EÚ L 175, 7.7.2017, s. 644).

      PRÍLOHA
      Príloha I sa mení takto:

                  1.

                  Bod 2.3.8.1 sa nahrádza takto:
                  „2.3.8.1.   V prípade určovania cestného zaťaženia podľa WLTP podľa bodov 1 až 4 a 6 čiastkovej prílohy 4 k prílohe XXI k nariadeniu (EÚ) 2017/1151
                  Koeficienty cestného zaťaženia podľa NEDC pri dokončených vozidlách N1 sa vypočítajú podľa vzorcov uvedených v bode 2.3.8.1.1. (v prípade vozidla H) a v bode 2.3.8.1.2 (v prípade vozidla L) a v súlade s týmito písmenami a) a b).
                  Ak sa nestanovuje inak, vzorce platia tak pri simuláciách, ako aj pri fyzických skúškach vozidla.
                  Schvaľovací úrad alebo prípadne technická služba overí, či je zariadenie aerodynamického tunela uvedené v bode 3.2.3.2.2.3 v čiastkovej prílohe 7 k prílohe XXI k nariadeniu (EÚ) 2017/1151 uspôsobené presne určiť hodnoty Δ(Cd × Af). Ak nie, pri všetkých vozidlách v danom rade platí najvyššia hodnota aerodynamického ťahu.

                              a)

                              Koeficienty cestného zaťaženia podľa WLTP a hodnoty skúšobnej hmotnosti uvedené v daných vzorcoch sú odvodené od vozidiel H a L v zmysle vymedzenia pre interpolačný rad podľa nariadenia (EÚ) 2017/1151.

                              b)

                              Bez ohľadu na písmeno a), ak výpočet potreby energie na cyklus pri vozidle H a/alebo L podľa WLTP stanovený v súlade s odsekom 5 čiastkovej prílohy 7 k prílohe XXI k nariadeniu (EÚ) 2017/1151 neposkytuje najvyššiu, resp. najnižšiu potrebu energie na cyklus pre vozidlo H a/alebo L podľa NEDC, koeficienty cestného zaťaženia podľa NEDC sa určia podľa jedného z týchto postupov:

                                          i)

                                          na základe konkrétneho vozidla v interpolačnom rade s najvyššou, resp. najnižšou potrebou energie na cyklus podľa NEDC;

                                          ii)

                                          na základe kombinácie najvyššej, resp. najnižšej hodnoty každého z relevantných parametrov cestného zaťaženia, t. j. aerodynamický ťah, odpor valenia a hmotnosť ktoréhokoľvek konkrétneho vozidla v interpolačnom rade.

                                    Jeden z postupov uvedených v bodoch i) alebo ii) vyberie výrobca.

                        Písmeno b) sa vzťahuje na nové typové schválenia z hľadiska emisií udelené od 1. januára 2019 alebo od skoršieho dátumu na žiadosť výrobcu.“;

                  2.

                  Do bodu 2.3.8.1.1 sa vkladá tento prvý odsek:
                  „Ak sa tento postup výpočtu použije pri konkrétnom vozidle v súlade s bodom 4.2.1.4.2, uplatnia sa cestné zaťaženia a skúšobná hmotnosť podľa WLTP zodpovedajúce konkrétnemu vozidlu v podmienkach NEDC, pričom sa odpočíta účinok voliteľného vybavenia.“

                  3.

                  V bode 2.3.8.1.1 písm. c) sa posledný odsek nahrádza takto:
                  „Kde faktor F*2w,H je koeficient cestného zaťaženia F2 určený na účely skúšky vozidla H podľa WLTP, od ktorého sa odpočítal účinok všetkého voliteľného vybavenia.“;

                  4.

                  V bode 2.3.8.1.2 písm. c) sa posledný odsek nahrádza takto:
                  „Kde faktor F*2w,L je koeficient cestného zaťaženia F2 určený na účely skúšky vozidla L podľa WLTP, od ktorého sa odpočítal účinok všetkého voliteľného vybavenia.“

                  5.

                  V bode 2.3.8.2.1 sa písmeno b) nahrádza takto:
                  „b)   Koeficienty cestného zaťaženia podľa NEDC, ak sa nepoužijú tabuľkové hodnoty NEDC
                  V prípade vozidiel s technicky prípustnou maximálnou hmotnosťou v naloženom stave rovnajúcou sa 3 000 kg alebo viac možno koeficienty cestného zaťaženia podľa NEDC na žiadosť výrobcu určiť podľa bodu 2.3.8.1.“;

                  6.

                  Bod 2.3.8.2.2 sa nahrádza takto:
                  „2.3.8.2.2.   Určenie cestného zaťaženia nedokončených vozidiel N1 v súlade s bodom 2.2 prílohy XII k nariadeniu (EÚ) 2017/1151
                  V prípade nedokončeného vozidla N1, keď sa cestné zaťaženie reprezentatívneho vozidla určilo podľa bodu 2.2 prílohy XII a bodu 5.1 čiastkovej prílohy 4 k prílohe XXI k nariadeniu (EÚ) 2017/1151, cestné zaťaženie podľa NEDC, ktoré sa má použiť ako vstupný údaj pre simulácie korelačného nástroja, sa určuje takto:

                        kde

                                 F
                                 0

                                    n,R
                                 , F
                                 1

                                    n,R
                                 , F
                                 2

                                    n,R

                              sú koeficienty cestného zaťaženia podľa NEDC pri reprezentatívnom vozidle;

                                 T
                                 0

                                    n,R
                                 , T
                                 2

                                    n,R

                              sú koeficienty vozidlového dynamometra reprezentatívneho vozidla podľa NEDC určené podľa tabuľky 3 prílohy 4a k predpisu EHK OSN č. 83;

                                 AW,L/H, BW,L/H, CW,L/H

                              sú koeficienty vozidlového dynamometra vozidla použitého na prípravu vozidlového dynamometra podľa bodov 7 a 8 čiastkovej prílohy 4 k prílohe XXI k nariadeniu (EÚ) 2017/1151

                        V prípade fyzických skúšok vozidla sa skúška vykonáva na základe koeficientov vozidlového dynamometra vozidla R podľa NEDC určených podľa tabuľky 3 prílohy 4a k predpisu EHK OSN č. 83.“;

                  7.

                  Dopĺňa sa tento bod 2.3.8.3a:
                  „2.3.8.3a.   Rozšírenie schválení z hľadiska emisií udelených podľa nariadenia (EÚ) 2017/1151
                  Ak sa schválenie z hľadiska emisií podľa nariadenia (EÚ) 2017/1151 rozšíri po pridaní nových vozidiel do interpolačného radu CO2 s emisiami CO2 podľa NEDC vyššími než pri vozidlách H alebo nižšími než pri vozidlách L, na účely korelácie platí:

                              a)

                              Ak je rozdiel medzi vozidlom H a vozidlom L v interpolačnom rade podľa NEDC najmenej 5 g CO2/km, interpolačná priamka podľa NEDC určená pre daný rad sa môže predĺžiť za predpokladu, že emisie CO2 podľa NEDC určené podľa bodu 3 na základe vstupných údajov získaných zo skúšky vozidla podľa WLTP v zmysle bodu 3.1.1 prílohy I k nariadeniu (EÚ) 2017/1151 sú rovné alebo nižšie ako emisie CO2 určené na základe interpolačnej priamky podľa NEDC;

                              b)

                              Ak je rozdiel medzi vozidlami H a L podľa NEDC nižší než 5 g CO2/km, interpolačná priamka sa nesmie predĺžiť.

                        V prípade a) sa referenčné emisie CO2 určia bez výberu uvedeného v bodoch 3.1.1.2 a 3.2.6.
                  V prípade b), resp. ak sú referenčné emisie CO2 uvedené v písmene a) vyššie než interpolačná priamka, vozidlá H a L podľa NEDC sa určia podľa bodov 2 a 3 tejto prílohy.
                  Písmeno a) sa vzťahuje na nové rozšírenia pre nové typy udelené od 1. januára 2019 alebo na žiadosť výrobcu aj od skoršieho dátumu.“

                  8.

                  V bode 2.4 sa tabuľka 1 mení takto:

                              a)

                              v riadku 66 sa text v prvom stĺpci nahrádza takto:
                              „Identifikačné číslo interpolačného radu“

                              b)

                              pridáva sa tento riadok 68:

                                          „68

                                          Počet valcov

                                          —

                                          vyhlásenie výrobcu

                                             číslo (uvedie sa najneskôr od 1. januára 2019)“

                  9.

                  V bode 3.1.1.1 písm. c) sa bod i) nahrádza takto:

                              „i)

                              identifikačné číslo interpolačného radu“

                  10.

                  V bode 3.1.4 sa prvý odsek nahrádza takto:
                  „V prípade nedokončených vozidiel N1 sa simulovaná skúška reprezentatívneho vozidla (vozidlo RMSV) podľa NEDC vykoná pomocou korelačného nástroja a príslušných vstupných údajov zaznamenaných v tabuľke uvedenej v bode 2.4 pre vozidlo H alebo L s potrebou energie na cyklus najbližšou hodnote, ktorá sa určila pre reprezentatívne vozidlo podľa bodu 4.2.1.5.“

                  11.

                  V bode 3.3.1 sa definícia uvedená v poslednom odseku nahrádza takto:

                              „CO2,AF,H

                              je faktor prispôsobenia pri vozidle H vypočítaný na základe pomeru medzi hodnotou CO2 podľa NEDC určenou v súlade s bodom 3.2 a výsledkom skúšky simulovanej pomocou korelačného nástroja podľa NEDC uvedeným v bode 3.1.2, alebo prípadne výsledkom fyzického merania.“

                  12.

                  V bode 3.3.2 sa definícia uvedená v poslednom odseku nahrádza takto:

                              „CO2,AF,L

                              je faktor prispôsobenia pri vozidle L vypočítaný na základe pomeru medzi hodnotou CO2 podľa NEDC určenou v súlade s bodom 3.2 a výsledkom skúšky simulovanej pomocou korelačného nástroja podľa NEDC uvedeným v bode 3.1.3, alebo prípadne výsledkom fyzického merania.“

                  13.

                  V bode 3.3.3 sa definícia uvedená v poslednom odseku nahrádza takto:

                              „CO2,AF,R

                              je faktor prispôsobenia pri vozidle RMSV vypočítaný na základe pomeru medzi hodnotou CO2 podľa NEDC určenou v súlade s bodom 3.2 a výsledkom skúšky simulovanej pomocou korelačného nástroja podľa NEDC uvedeným v bode 3.1.3, alebo prípadne výsledkom fyzického merania.“

                  14.

                  Bod 4.2.1.4 sa nahrádza takto:
                  „4.2.1.4.   Výpočet cestného zaťaženia konkrétneho vozidla v interpolačnom rade WLTP
                  4.2.1.4.1.   Koeficienty cestného zaťaženia odvodené z vozidiel H a L podľa NEDC
                  Koeficienty cestného zaťaženia F0,n, F1,n a F2,n pre vozidlá H a L určené v súlade s bodom 2.3.8 sa označujú ako F0n,H, F1n,H a F2n,H a F0n,L, F1n,L a F2n,L.
                  Koeficienty cestného zaťaženia f0n,ind, f1n,ind a f2n,ind konkrétneho vozidla sa vypočítajú podľa tohto vzorca:

                     Formula 1(a)

                  V prípade nových typových schválení z hľadiska emisií udelených od 1. januára 2019 alebo na žiadosť výrobcu v skoršom dátume sa koeficienty cestného zaťaženia vypočítajú podľa tohto vzorca:

                     Formula 1(b)

                  Or, if (TMn,H · RRn,H – TMn,L · RRn,L
                     ) = 0, or, where applicable, (RMn,H · RRn,H – RMn,L · RRn,L
                     ) = 0, Formula 2 shall apply:

                     Formula 2

                     f
                     0

                        n,ind
                      = F
                     0

                        n,H
                      – ΔF0n

                     f
                     1

                        n,ind
                      = F
                     1

                        n,H

                  or, if Δ[Cd × Af]LH,n = 0, Formula 3 shall apply:

                     Formula 3

                     f
                     2

                        n,ind
                      = F
                     2

                        n,H
                      – ΔF2n

                     where:

                              ΔF
                                 0,n = F
                                 0n,H – F0n,L

                              ΔF
                                 2,n = F
                                 2n,H – F2n,L

                        4.2.1.4.2.   Koeficienty cestného zaťaženia odvodené z koeficientov cestného zaťaženia konkrétnych vozidiel podľa WLTP
                  Od 1. januára 2019 pri nových typových schváleniach a od 1. januára 2020 pri všetkých nových vozidlách uvádzaných do prevádzky alebo na žiadosť výrobcu v skoršom dátume sa cestné zaťaženia konkrétnych vozidiel podľa NEDC odvodia z koeficientov cestného zaťaženia daného vozidla podľa WLTP v ktoromkoľvek z týchto prípadov:

                              a)

                              ak sa má hodnota emisií CO2, potreba energie na cyklus alebo ktorýkoľvek z koeficientov cestného zaťaženia f0, f1 alebo f2 vypočítaných podľa bodu 4.2.1.4.1 extrapolovať z vozidla H alebo L podľa NEDC;

                              b)

                              ak sú koeficienty cestného zaťaženia vozidla H a L podľa NEDC odvodené z rôznych radov cestného zaťaženia;

                              c)

                              ak konkrétne vozidlo patrí do iného radu cestného zaťaženia ako vozidlá H a/alebo L podľa NEDC;

                              d)

                              ak konkrétne vozidlo patrí do radu matíc cestného zaťaženia.

                        Koeficienty cestného zaťaženia podľa NEDC v prípadoch a) až d) sa vypočítajú podľa vzorcov uvedených v bode 2.3.8.1.1, pričom odkazy na vozidlo H sa považujú za odkazy na konkrétne vozidlo.
                  V prípade a) možno extrapoláciu CO2 vykonať iba vtedy, ak je rozdiel medzi vozidlami H a L podľa NEDC najmenej 5 g CO2/km. Interpolačnú priamku možno v takomto prípade extrapolovať najviac o 3 g CO2/km nad úroveň emisií CO2 vozidla H alebo pod úroveň emisií vozidla L. Ak extrapolácia presahuje 3 g CO2/km alebo rozdiel medzi vozidlami H a L podľa NEDC je nižší ako 5 g CO2/km, výrobca určí novú interpolačnú priamku pre daný rad v súlade s bodmi 2 a 3 tejto prílohy.“

                  15.

                  Bod 4.2.1.6. sa vypúšťa.


title: Vykonávacie nariadenie Komisie (EÚ) 2018/1209 z 27. augusta 2018 o zatriedení určitého tovaru do kombinovanej nomenklatúry

text:
                  30.8.2018

                  SK

                  Úradný vestník Európskej únie

                  L 220/7

         VYKONÁVACIE NARIADENIE KOMISIE (EÚ) 2018/1209
         z 27. augusta 2018
         o zatriedení určitého tovaru do kombinovanej nomenklatúry
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (1), a najmä na jeho článok 57 ods. 4 a článok 58 ods. 2,
         keďže:

                     (1)

                     S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu Rady (EHS) č. 2658/87 (2), je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.

                     (2)

                     V nariadení (EHS) č. 2658/87 sa stanovili všeobecné pravidlá na interpretáciu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá alebo ktorá k nej pridáva akékoľvek ďalšie rozdelenie a ktorá je stanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.

                     (3)

                     Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe odôvodnenia uvedeného v stĺpci 3 danej tabuľky.

                     (4)

                     Je potrebné umožniť, aby sa držiteľ záväzných informácií o nomenklatúrnom zatriedení tovaru vydaných v súvislosti s tovarom, na ktorý sa vzťahuje toto nariadenie, ktoré nie sú v súlade s týmto nariadením, mohol na tieto informácie aj naďalej odvolávať počas určitého obdobia v súlade s článkom 34 ods. 9 nariadenia (EÚ) č. 952/2013. Toto obdobie by malo byť stanovené na tri mesiace.

                     (5)

                     Opatrenia stanovené v tomto nariadení sú v súlade so stanoviskom Výboru pre colný kódex,

               PRIJALA TOTO NARIADENIE:

            Článok 1
            Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry pod číselný znak KN uvedený v stĺpci 2 tejto tabuľky.

            Článok 2
            Na záväzné informácie o nomenklatúrnom zatriedení tovaru, ktoré nie sú v súlade s týmto nariadením, je možné odvolávať sa aj naďalej v súlade s článkom 34 ods. 9 nariadenia (EÚ) č. 952/2013 počas troch mesiacov odo dňa nadobudnutia účinnosti tohto nariadenia.

            Článok 3
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 27. augusta 2018

                  Za Komisiu

                  v mene predsedu

               Stephen QUEST

                  generálny riaditeľ

                  Generálne riaditeľstvo pre dane a colnú úniu

            (1)  Ú. v. EÚ L 269, 10.10.2013, s. 1.

            (2)  Nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (Ú. v. ES L 256, 7.9.1987, s. 1).

            PRÍLOHA

                        Opis tovaru

                        Zatriedenie
                        (číselný znak KN)

                        Dôvody

                        (1)

                        (2)

                        (3)

                        Obuv (tzv. „tanečná topánka“) zakrývajúca chodidlo, ale nie lýtko, otvorená na priehlavku.
                        Obuv je vyrobená z jedného kusa textilného materiálu zošitého na podrážke a päte a má textilnú výstelku. Podrážka má na sebe našité dva kusy usne, jeden na brušku chodidla a druhý na päte.
                        Predná textilná časť podrážky je tvarovaná tak, aby vytvorila okrúhly tvar pre prsty.
                        Textilná časť podrážky medzi dvoma kusmi usne je tvarovaná a elastická pomocou pásky našitej vnútri obuvi. Slúži na napnutie podrážky od prstov po pätu pri tancovaní.
                        Obuv má dva kusy pórovitej peny pokrytej textilným materiálom našité vnútri nad kusmi usne, ktoré sú nepatrne väčšie ako useň, ale menšie ako podrážka, ktorá sa dotýka podlahy pri používaní obuvi.
                        Otvor obuvi môže byť stiahnutý elastickou šnúrou.
                        Na pridržiavanie obuvi na chodidle sú v jej štvrtine pripevnené dve elastické pásky.
                        Keď sa obuv používa (nosená počas státia na podlahe), časť obuvi, ktorá nepokrýva bočné strany a vrchnú časť chodidla a ktorá sa dotýka podlahy, sa skladá z približne 33 % usne a približne 67 % textilných materiálov.
                        Pozri obrázky (*1).

                        6405 20 99

                        Zatriedenie je určené všeobecnými pravidlami 1 a 6 na interpretáciu kombinovanej nomenklatúry, poznámkou 4 k 64. kapitole a znením číselných znakov KN 6405 , 6405 20  a 6405 20 99 .
                        Výrobok nie je vylúčený zo 64. kapitoly na základe poznámky 1 b) k 64. kapitole, pretože výrobok má našité časti vonkajšej podrážky. Tvarovaná predná časť okrem toho vytvára okrúhly tvar pomerne tvrdej podrážky pre prsty.
                        Keďže materiál zvršku tvorí tiež časť podrážky, na identifikovanie hranice medzi zvrškom a podrážkou sa podrážka považuje za časť obuvi, ktorá nepokrýva bočné strany a vrchnú časť chodidla [pozri aj identifikáciu zvršku vo vysvetlivkách k harmonizovanému systému (vysvetlivky HS) k 64. kapitole, Všeobecne, (D)].
                        Základným materiálom vonkajšej podrážky je textilný materiál, pretože pri používaní topánky má najväčšiu plochu, ktorá sa dotýka podlahy (nosená počas státia na podlahe) v zmysle poznámky 4 k 64. kapitole [pozri aj vysvetlivky HS k 64. kapitole, Všeobecne, (C)].
                        Výrobok sa preto má zatriediť pod číselný znak KN 6405 20 99  ako ostatná obuv so zvrškom a s vonkajšou podrážkou z textilných materiálov.

               (*1)  Obrázky majú len informačný charakter.


title: Vykonávacie nariadenie Komisie (EÚ) 2018/1217 zo 6. septembra 2018, ktorým sa mení vykonávacie nariadenie (EÚ) 2016/2080, pokiaľ ide o dátum uskladnenia sušeného odstredeného mlieka predávaného postupom verejného obstarávania

text:
                  7.9.2018

                  SK

                  Úradný vestník Európskej únie

                  L 226/1

         VYKONÁVACIE NARIADENIE KOMISIE (EÚ) 2018/1217
         zo 6. septembra 2018,
         ktorým sa mení vykonávacie nariadenie (EÚ) 2016/2080, pokiaľ ide o dátum uskladnenia sušeného odstredeného mlieka predávaného postupom verejného obstarávania
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1),
         so zreteľom na vykonávacie nariadenie Komisie (EÚ) 2016/1240 z 18. mája 2016, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1308/2013, pokiaľ ide o verejnú intervenciu a pomoc na súkromné skladovanie (2), a najmä na jeho článok 28,
         keďže:

                     (1)

                     S cieľom vymedziť množstvá sušeného odstredeného mlieka, na ktoré sa vzťahuje postup verejného obstarávania, ktorý sa začal vykonávacím nariadením Komisie (EÚ) 2016/2080 (3), sa v článku 1 uvedeného nariadenia stanovuje dátum, pred ktorým sa sušené odstredené mlieko muselo uskladniť.

                     (2)

                     Vzhľadom na súčasnú situáciu na trhu s mliekom a mliečnymi výrobkami, pokiaľ ide o cenové oživenie a vysokú úroveň intervenčných zásob, je vhodné sprístupniť na predaj dodatočný objem sušeného odstredeného mlieka, a to zmenou uvedeného dátumu uskladnenia.

                     (3)

                     Vykonávacie nariadenie (EÚ) 2016/2080 by sa preto malo zodpovedajúcim spôsobom zmeniť.

                     (4)

                     S cieľom zabezpečiť bezodkladné sprístupnenie sušeného odstredeného mlieka na predaj by toto nariadenie malo nadobudnúť účinnosť dňom nasledujúcim po jeho uverejnení v Úradnom vestníku Európskej únie.

                     (5)

                     Opatrenia stanovené v tomto nariadení sú v súlade so stanoviskom Výboru pre spoločnú organizáciu poľnohospodárskych trhov,

               PRIJALA TOTO NARIADENIE:

            Článok 1
            V článku 1 vykonávacieho nariadenia (EÚ) 2016/2080 sa dátum „1. júnom 2016“ nahrádza dátumom „1. júlom 2016“.

            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 6. septembra 2018

                  Za Komisiu

                  v mene predsedu

               Phil HOGAN

                  člen Komisie

            (1)  Ú. v. EÚ L 347, 20.12.2013, s. 671.

            (2)  Ú. v. EÚ L 206, 30.7.2016, s. 71.

            (3)  Vykonávacie nariadenie Komisie (EÚ) 2016/2080 z 25. novembra 2016, ktorým sa začína predaj sušeného odstredeného mlieka postupom verejného obstarávania (Ú. v. EÚ L 321, 29.11.2016, s. 45).


title: Vykonávacie nariadenie Komisie (EÚ) 2018/1218 zo 6. septembra 2018, ktorým sa mení nariadenie Rady (ES) č. 1210/2003 o niektorých osobitných obmedzeniach hospodárskych a finančných vzťahov s Irakom

text:
                  7.9.2018

                  SK

                  Úradný vestník Európskej únie

                  L 226/3

         VYKONÁVACIE NARIADENIE KOMISIE (EÚ) 2018/1218
         zo 6. septembra 2018,
         ktorým sa mení nariadenie Rady (ES) č. 1210/2003 o niektorých osobitných obmedzeniach hospodárskych a finančných vzťahov s Irakom
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Rady (ES) č. 1210/2003 zo 7. júla 2003 o niektorých osobitných obmedzeniach hospodárskych a finančných vzťahov s Irakom, ktorým sa zrušuje nariadenie (ES) 2465/96 (1), a najmä na jeho článok 11 písm. b),
         keďže:

                     (1)

                     V prílohe III k nariadeniu (ES) č. 1210/2003 sa uvádza zoznam fyzických a právnických osôb, verejných inštitúcií, spoločností a agentúr a subjektov predchádzajúcej vlády Iraku, na ktoré sa podľa uvedeného nariadenia vzťahuje zmrazenie finančných prostriedkov a hospodárskych zdrojov, ktoré boli umiestnené mimo Iraku k 22. máju 2003.

                     (2)

                     Dňa 28. augusta 2018 sankčný výbor Bezpečnostnej rady OSN rozhodol o vypustení jedného záznamu zo zoznamu osôb alebo subjektov, na ktoré by sa malo uplatňovať zmrazenie finančných prostriedkov a hospodárskych zdrojov.

                     (3)

                     Príloha III k nariadeniu (ES) č. 1210/2003 by sa preto mala zodpovedajúcim spôsobom zmeniť,

               PRIJALA TOTO NARIADENIE:

            Článok 1
            Príloha III k nariadeniu (ES) č. 1210/2003 sa mení tak, ako sa uvádza v prílohe k tomuto nariadeniu.

            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 6. septembra 2018

                  Za Komisiu

                  v mene predsedu

                  riaditeľ Útvaru pre nástroje zahraničnej politiky

            (1)  Ú. v. EÚ L 169, 8.7.2003, s. 6.

            PRÍLOHA
            V prílohe III k nariadeniu Rady (ES) č. 1210/2003 sa vypúšťa tento záznam:

                           „201.

                           TAJI INDUSTRIAL COMPLEX. Adresa: P.O. Box 526, Baghdad/Alwyiyah Kadhmiyah/Taji, Baghdad, Iraq.“


title: Vykonávacie nariadenie Komisie (EÚ) 2018/1302 z 27. septembra 2018, ktorým sa mení nariadenie Rady (ES) č. 1210/2003 o niektorých osobitných obmedzeniach hospodárskych a finančných vzťahov s Irakom

text:
                  28.9.2018

                  SK

                  Úradný vestník Európskej únie

                  L 244/79

         VYKONÁVACIE NARIADENIE KOMISIE (EÚ) 2018/1302
         z 27. septembra 2018,
         ktorým sa mení nariadenie Rady (ES) č. 1210/2003 o niektorých osobitných obmedzeniach hospodárskych a finančných vzťahov s Irakom
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Rady (ES) č. 1210/2003 zo 7. júla 2003 o niektorých osobitných obmedzeniach hospodárskych a finančných vzťahov s Irakom, ktorým sa zrušuje nariadenie (ES) č. 2465/96 (1), a najmä na jeho článok 11 písm. b),
         keďže:

                     (1)

                     V prílohe III k nariadeniu (ES) č. 1210/2003 sa uvádza zoznam fyzických a právnických osôb, verejných inštitúcií, spoločností a agentúr a subjektov predchádzajúcej vlády Iraku, na ktoré sa podľa uvedeného nariadenia vzťahuje zmrazenie finančných prostriedkov a hospodárskych zdrojov, ktoré boli umiestnené mimo Iraku k 22. máju 2003.

                     (2)

                     Dňa 24. septembra 2018 sankčný výbor Bezpečnostnej rady OSN rozhodol o vypustení troch záznamov zo zoznamu osôb alebo subjektov, na ktoré by sa malo uplatňovať zmrazenie finančných prostriedkov a hospodárskych zdrojov.

                     (3)

                     Príloha III k nariadeniu (ES) č. 1210/2003 by sa preto mala zodpovedajúcim spôsobom zmeniť,

               PRIJALA TOTO NARIADENIE:

            Článok 1
            Príloha III k nariadeniu (ES) č. 1210/2003 sa mení tak, ako sa uvádza v prílohe k tomuto nariadeniu.

            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 27. septembra 2018

                  Za Komisiu

                  v mene predsedu

                  riaditeľ Útvaru pre nástroje zahraničnej politiky

            (1)  Ú. v. EÚ L 169, 8.7.2003, s. 6.

            PRÍLOHA
            V prílohe III k nariadeniu (ES) č. 1210/2003 sa vypúšťajú tieto záznamy:

                           „61.

                           IRAQI FAIRS ADMINISTRATION. Adresa: Baghdad International Fair, Al Mansour, P.O. Box 6188, Baghdad, Iraq.“

                           „151.

                           STATE ENTERPRISE FOR SHOPPING CENTRES. Adresy: a) P.O. Box 3095, Al Wahda District, Khalid Bin Al Waleed St., Baghdad, Iraq; b) P.O. Box 3095, Andalus Square, Baghdad, Iraq.“

                           „195.

                           STATE TRADING COMPANY FOR CONSTRUCTION MATERIALS. Adresy: a) P.O. Box 602-5720, Baghdad, Iraq; b) Al-Karradah Al Sharkiya, P.O. Box 5720, Baghdad, Iraq.“


title: Vykonávacie nariadenie Komisie (EÚ) 2018/1300 z 27. septembra 2018, ktorým sa mení nariadenie (ES) č. 2535/2001 a ktorým sa stanovujú výnimky z uvedeného nariadenia, pokiaľ ide o dovozné licencie pre mliečne výrobky s pôvodom v Nórsku

text:
                  28.9.2018

                  SK

                  Úradný vestník Európskej únie

                  L 244/6

         VYKONÁVACIE NARIADENIE KOMISIE (EÚ) 2018/1300
         z 27. septembra 2018,
         ktorým sa mení nariadenie (ES) č. 2535/2001 a ktorým sa stanovujú výnimky z uvedeného nariadenia, pokiaľ ide o dovozné licencie pre mliečne výrobky s pôvodom v Nórsku
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 187,
         keďže:

                     (1)

                     V prílohe IV k dohode vo forme výmeny listov medzi Európskou úniou a Nórskym kráľovstvom, ktorá sa týka dodatočných obchodných preferencií pri poľnohospodárskych výrobkoch (ďalej len „dohoda“), dosiahnutej na základe článku 19 Dohody o Európskom hospodárskom priestore a schválenej rozhodnutím Rady (EÚ) 2018/760 (2), sa stanovuje zavedenie nových kvót pre mliečne výrobky.

                     (2)

                     Táto dohoda nadobúda platnosť prvým dňom tretieho mesiaca nasledujúceho po dátume uloženia poslednej listiny o schválení. Nórsko oznámilo poslednú listinu o schválení 16. júla 2018. Nové množstvá v rámci kvóty sa preto uplatňujú od 1. októbra 2018.

                     (3)

                     V článku 14 ods. 1 písm. b) nariadenia Komisie (ES) č. 2535/2001 (3) sa stanovuje, že žiadosti o licenciu podané od 1. do 10. júna sa môžu v období od 1. júla do 31. decembra použiť na dovozy. Pre nové kvóty otvorené v rámci dohody by sa preto mala zaviesť nová lehota na podávanie žiadostí a vydávanie dovozných licencií. Okrem toho by sa v roku 2018 obdobie platnosti týchto licencií malo začať od dátumu ich vydania.

                     (4)

                     V hlave 2 kapitole I oddiele 2 nariadenia (ES) č. 2535/2001 sa stanovuje, že žiadatelia o dovozné licencie musia byť schválení vopred príslušným úradom toho členského štátu, v ktorom sú etablovaní. Príslušné žiadosti sa majú predložiť pred 1. aprílom každého roku. Pre tých žiadateľov, ktorí ešte neboli schválení, treba stanoviť postup ad hoc, ktorý im umožní žiadať o schválenie nových dovozných kvót otvorených od 1. októbra 2018. Mali by sa zaviesť príslušné výnimky z článkov 8, 9 a 10 nariadenia (ES) č. 2535/2001.

                     (5)

                     Nariadenie (ES) č. 2535/2001 by sa preto malo zodpovedajúcim spôsobom zmeniť a mali by sa z neho ustanoviť výnimky.

                     (6)

                     Opatrenia stanovené v tomto nariadení sú v súlade so stanoviskom Výboru pre spoločnú organizáciu poľnohospodárskych trhov,

               PRIJALA TOTO NARIADENIE:

            Článok 1
            Zmena nariadenia (ES) č. 2535/2001
            Nariadenie (ES) č. 2535/2001 sa mení takto:

                        a)

                        v článku 5 sa písmeno h) nahrádza takto:

                                    „h)

                                    kvóty stanovené v prílohe V k dohode medzi Európskou úniou a Nórskym kráľovstvom schválenej rozhodnutím Rady 2011/818/EÚ (*1) a kvóty stanovené v prílohe IV k dohode medzi Európskou úniou a Nórskym kráľovstvom schválenej rozhodnutím Rady (EÚ) 2018/760 (*2), ďalej len „dohody s Nórskom“;

                        b)

                        v článku 19 ods. 1 sa písmeno g) nahrádza takto:

                                    „g)

                                    Pravidlá uvedené v bode 9 dohôd s Nórskom;“;

                        c)

                        v prílohe I sa bod I.H nahrádza textom v prílohe k tomuto nariadeniu.

            Článok 2
            Výnimky z nariadenia (ES) č. 2535/2001

               1.   Odchylne od článku 14 ods. 1 písm. b) nariadenia (ES) č. 2535/2001 sa v prípade kvót s poradovými číslami 09.4228 a 09.4229 stanovených v bode I.H prílohy I k uvedenému nariadeniu otvára na rok 2018 dodatočné obdobie na pridelenie kvót, a to za týchto podmienok:

                           a)

                           žiadosti o dovozné licencie sa predložia od 1. do 8. októbra 2018;

                           b)

                           členské štáty oznámia Komisii do 15. októbra 2018 pre všetky žiadosti celkové množstvá vrátane nulových oznámení, vyjadrené v kilogramoch a rozdelené podľa poradového čísla;

                           c)

                           dovozné licencie sa vydávajú od 23. októbra 2018 do 31. októbra 2018.

               2.   Odchylne od článku 16 ods. 3 nariadenia (ES) č. 2535/2001 sú dovozné licencie vydané v októbri 2018 pre kvóty uvedené v odseku 1 tohto článku platné od dátumu ich vydania do 31. decembra 2018.

               3.   Odchylne od článku 8 nariadenia (ES) č. 2535/2001 v prípade dovozov v období od 1. októbra do 31. decembra 2018 a v období od 1. januára do 30. júna 2019 v rámci kvót uvedených v odseku 1 tohto článku, žiadatelia o dovozné licencie, ktorí ešte neboli schválení podľa článkov 8, 9 a 10 nariadenia (ES) č. 2535/2001, od 1. do 8. októbra 2018 predložia kompetentným orgánom členského štátu, v ktorom majú sídlo a sú registrovaní na účely DPH, žiadosť, ku ktorej priložia dôkaz o tom, že počas rokov 2017 a 2018 doviezli do Únie alebo z nej vyviezli aspoň 25 ton mliečnych výrobkov, na ktoré sa vzťahuje kapitola 04 kombinovanej nomenklatúry.

               4.   Odchylne od článku 9 nariadenia (ES) č. 2535/2001 informujú príslušné úrady členských štátov pred 12. októbrom 2018 žiadateľov o výsledku schvaľovacieho konania uvedeného v odseku 3 tohto článku a v prípade schválenia im oznámia ich schvaľovacie číslo. Toto schválenie bude platné do 30. júna 2019 a na účely odseku 1 tohto článku sa považuje za platné od 1. októbra 2018.

               5.   Odchylne od článku 10 ods. 1 nariadenia (ES) č. 2535/2001 príslušné úrady členských štátov oznámia Komisii do 19. októbra 2018 zoznamy dovozcov, ktorí boli schválení podľa odsekov 3 a 4 tohto článku. Uvedené oznámenie obsahuje schvaľovacie číslo, názov, adresu, telefónne číslo a e-mailovú adresu schválených dovozcov. Komisia postúpi tieto zoznamy príslušným orgánom ostatných členských štátov.

            Článok 3
            Nadobudnutie účinnosti a uplatňovanie
            Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
            Uplatňuje sa od 1. októbra 2018.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 27. septembra 2018

                  Za Komisiu

                  predseda

               Jean-Claude JUNCKER

            (1)  Ú. v. EÚ L 347, 20.12.2013, s. 671.

            (2)  Rozhodnutie Rady (EÚ) 2018/760 zo 14. mája 2018 o uzavretí dohody vo forme výmeny listov medzi Európskou úniou a Nórskym kráľovstvom, ktorá sa týka dodatočných obchodných preferencií pri poľnohospodárskych výrobkoch (Ú. v. EÚ L 129, 25.5.2018, s. 1).

            (3)  Nariadenie Komisie (ES) č. 2535/2001 zo 14. decembra 2001, ktorým sa ustanovujú podrobné pravidlá uplatňovania nariadenia Rady (ES) č. 1255/1999 o dohodách týkajúcich sa dovozu mlieka a mliečnych výrobkov a otvorenia colných kvót (Ú. v. ES L 341, 22.12.2001, s. 29).

            (*1)  Rozhodnutie Rady 2011/818/EÚ z 8. novembra 2011 o uzavretí Dohody vo forme výmeny listov medzi Európskou úniou a Nórskym kráľovstvom o dodatočných obchodných preferenciách v oblasti poľnohospodárskych výrobkov na základe článku 19 Dohody o Európskom hospodárskom priestore (Ú. v. EÚ L 327, 9.12.2011, s. 1).

            (*2)  Rozhodnutie Rady (EÚ) 2018/760 zo 14. mája 2018 o uzavretí dohody vo forme výmeny listov medzi Európskou úniou a Nórskym kráľovstvom, ktorá sa týka dodatočných obchodných preferencií pri poľnohospodárskych výrobkoch (Ú. v. EÚ L 129, 25.5.2018, s. 1).“;

            PRÍLOHA

               „I.H

                  COLNÉ KVÓTY PODĽA DOHÔD S NÓRSKOM

                  Ročná kvóta od 1. januára do 31. decembra – Množstvá v tonách

                  Uplatniteľné clo: oslobodené od cla

                              Poradové číslo kvóty

                           09.4228

                           09.4229

                           09.4179

                              Opis
                               (*1)

                           Srvátka a modifikovaná srvátka, tiež zahustená alebo obsahujúca pridaný cukor alebo ostatné sladidlá

                           Srvátka a modifikovaná srvátka, v prášku, granulách alebo ostatných pevných formách, bez pridaného cukru alebo ostatných sladidiel, s hmotnostným obsahom bielkovín „obsah dusíka × 6,38“ ≤ 15 % a s hmotnostným obsahom tuku ≤ 1,5 %

                           Syry a tvaroh

                              Číselný znak kombinovanej nomenklatúry

                           0404 10

                           0404 10 02

                           0406

                           Množstvo za obdobie od októbra do decembra 2018

                           313

                           788

                           Neuplatňuje sa

                              Ročné množstvo na rok 2019 a na nasledujúce roky

                           1 250

                           3 150

                           7 200

                           Množstvo za obdobie od januára do júna

                           625

                           1 575

                           3 600

                           Množstvo za obdobie od júla do decembra

                           625

                           1 575

                           3 600

               (*1)  Bez ohľadu na pravidlá výkladu kombinovanej nomenklatúry je znenie opisu výrobkov len orientačné, keďže preferenčný režim sa v kontexte tejto prílohy určuje na základe číselných znakov KN.“